Археологија и природне науке (часопис)
Археологија и природне науке је научни часопис мултидисциплинарног карактера. Поред археологије у њему се објављују радови из других научних дисциплина које су у функцији археолошких истраживања.

О часопису 
Часопис је као самостално издање почео да излази 2005. године као гласило Центра за нове технологије Viminacium и Археолошког института из Београда. У часопису се публикују радови који се могу сврстати у две различите области. Једној групи припадају радови из различитих друштвено историјских наука (археологија, историја архитектуре, историја уметности). Друга група радова посвећена је природним наукама: геофизици, геологији, хемији, електротехници. У њима се презентује примена савремених научних метода прилагођених археолошким потребама.

Периодичност излажења 
Часопис се публикује са једним бројем годишње.

Уредништво часописа 
Главни уредник часописа од оснивања 2005.године, до данас, је др Миомир Кораћ, директор Археолошког и нститута. Уређивачки одбор часописа чине еминентни стручњаци из значајних националних и међународних институција.

Аутори прилога 
Аутори прилога су истраживачи из земље и иностранства. Од броја 6 (2011) сви радови се објављују на енглеском језику.

Типови радова 
 Оригинални научни радови;
 Критике и прикази књига и часописа.

Електронски облик часописа 
Часопис се публикује у штампаном и електронском облику. Електронски облик свих свезака часописа је у отвореном приступу.

Галерија

Референце 

Научни часописи
Српски часописи
Археологија
Часописи са отвореним приступом
Археолошки часописи
Медији у Београду